കര്ഷക സമരം: സ്മരണജ്വാല തെളിച്ച് എല്.ജെ.ഡി. ചങ്ങനാശേരി: വിവാദ കര്ഷക നിയമം പിന്വലിക്കണമെന്നാവശ്യപ്പെട്ട് എട്ടു മാസമായി ഡല്ഹിയിലെ പ്രതികൂല കാലാവസ്ഥയില് സമരം ചെയ്ത് ജീവത്യാഗം വരിച്ച 530 ഓളം കര്ഷകര്ക്ക് അന്ത്യാഞ്ജലിയര്പ്പിച്ചു ലോക് താന്ത്രിക് ജനതാദള് സംസ്ഥാനത്തൊട്ടാകെ മണ്ഡലം കേന്ദ്രങ്ങളില് സ്മരണജ്വാല തെളിച്ചു.എല്.ജെ.ഡി സംസ്ഥാന പ്രസിഡന്റ് എം.വി.ശ്രേയാംസ് കുമാര് എം.പിയും, കേന്ദ്രഭാരവാഹികളും ഡല്ഹിയിലെ കര്ഷകരുടെ സമരകേന്ദ്രങ്ങളിലെത്തി സ്മരണജ്വാല തെളിച്ചു ഐക്യദാര്ഢ്യം നടത്തി.ചങ്ങനാശേരിയില് എല്.ജെ.ഡി. സംസ്ഥാന ജനറല് സെക്രട്ടറി സണ്ണി തോമസ് ഉദ്ഘാടനം നിര്വഹിച്ചു.കര്ഷക സമരത്തോടുള്ള കേന്ദ്ര സര്ക്കാരിന്റെ നിഷേധ സമീപനം രാജ്യത്തോടുള്ള വെല്ലുവിളിയാണെന്ന് സണ്ണി തോമസ് പറഞ്ഞു. സ്വാതന്ത്ര്യ സമരത്തിനും അടിയന്തിരാവസ്ഥയ്ക്കും ശേഷം രാജ്യം കണ്ട സമാനതകളില്ലാത്ത ത്യാഗപൂര്ണമായ കര്ഷക സമരം ഒത്തുതീര്പ്പാക്കണമെന്നു ലോകത്തിലെ മറ്റു രാജ്യങ്ങള്വരെ ആവശ്യപ്പെട്ടിട്ടും മോഡി ഭരണകൂടം മുഖം തിരിച്ചു നില്ക്കുന്നത് ഇന്ത്യക്ക് അപമാനമാണെന്നു സണ്ണി തോമസ് പറഞ്ഞു. നിയോജക മണ്ഡലം പ്രസിഡന്റ് ജോണ് മാത്യു മൂലയില് അധ്യക്ഷത വഹിച്ചു. ജില്ലാ സെക്രട്ടറി ബെന്നി സി ചീരഞ്ചിറ, ടി.ഡി. വര്ണ്മീസ് തൂമ്ബുങ്കല്, കെ.എസ്.മാത്യൂസ്, കെ.ജെ. ജോസഫ് കറുകയില്, വിജയന് കുളങ്ങര, ഷിബു പി.എം., ലാല് പ്ലാംതോപ്പില്, ഇ.ഡി.ജോര്ജ്, ജോജി കണ്ണമ്ബള്ളി, റോസമ്മ കോട്ടയ്ക്കല്, കെ.എം. ജോസുകുട്ടി, ജോസുകുട്ടി അഗസ്റ്റിന് എന്നിവര് പ്രസംഗിച്ചു.